81

8. tölul. skilgreinir hugtakið heimaríki rekstrarfélags, sbr. c-lið 1. mgr. 2. gr. UCITS. 9. tölul. skilgreinir hugtakið heimaríki verðbréfasjóðs, sbr. e-lið 1. mgr. 2. gr. UCITS. 10. tölul. skilgreinir hugtakið hlutdeildarsjóður sem sjóð umsameiginlega fjárfestingu sem gefur út hlutdeildarskírteini. Hugtaksskilyrði er að rekstrarfélag stofni til sjóðsins og að í reglum sjóðsins komi rekstrarformið fram. Skilgreiningin er nýmæli í lögum um verðbréfa- sjóði en er sama form og verðbréfasjóðir hafa verið reknir á hingað til. Sambærilega skýringu sama hugtaks er að finna í 3. gr. laga um rekstraraðila sérhæfðra sjóða, nr. 45/2020. 11. tölul. skilgreinir hugtakið hlutdeildarskírteini. Ákvæðið er lítillega breytt frá gildandi lögum, en skilgreiningin er hér færð til samræmis við sömu skilgreiningu í 3. gr. laga um rekstraraðila sérhæfðra sjóða. Þar sem vísað er til hlutdeildarskírteina í frumvarpinu er einnig átt við hluti í verðbréfasjóðum þar sem það á við, sbr. b-lið 2. undirgreinar 3. mgr. 1. gr. UCITS. 12. tölul. skilgreinir hugtakið innlendur samruni (e. domestic merger), sbr. r-lið 1. mgr. 2. gr. UCITS. Skilgreiningin eins og hún er í gildandi lögum um verðbréfasjóði er hér færð til samræmis við skilgreininguna í UCITS. 13. tölul. skilgreinir hugtakið markaðssetning. Hugtakið er skilgreint með víðtækum hætti en til markaðssetningar telst hvers konar beint eða óbeint tilboð eða bein eða óbein hvatning að frumkvæði rekstrarfélags verðbréfasjóðs eða fyrir þess hönd um kaup á hlutdeildarskírtein- um í verðbréfasjóði sem það rekur til fjárfesta sem hafa heimilisfesti eða skráða starfsstöð innan EES. Til markaðssetningar telst ekki öfug tilboðsgjöf, þ.e. ef fjárfestir hefur sjálfur sam- band við verðbréfasjóð eða rekstrarfélag í þeim tilgangi að kaupa í sjóðnum. Hugtakið mark- aðssetning er ekki skilgreint í UCITS-tilskipuninni. Skilgreining þessi er efnislega samhljóða skilgreiningu í 3. gr. laga um rekstraraðila sérhæfðra sjóða og er efnislega óbreytt frá gildandi lögum. Fyrirséð er að háð verði mati Fjármálaeftirlitsins hverju sinni hvað teljist til markaðs- setningar samkvæmt lögunum, verði frumvarpið óbreytt að lögum. 14. tölul. skilgreinir hugtakið millilandasamruni (e. cross-border merger), sbr. q-lið 1. mgr. 2. gr. UCITS. Skilgreiningin eins og hún er í gildandi lögum um verðbréfasjóði er hér færð til samræmis við skilgreininguna í UCITS. 15. tölul. skilgreinir hugtakið náin tengsl, sbr. i-lið 1. mgr. og 4. mgr. 2. gr. UCITS. Skilgreining hugtaksins í lögum um fjármálafyrirtæki er efnislega sambærileg þeirri sem nefndur stafliður UCITS hefur að geyma og er því vísað til þeirrar skilgreiningar. 16. tölul. skilgreinir hugtakið peningamarkaðsgerningar, sbr. o-lið 1. mgr. 2. gr. UCITS. Lagt er til að skilgreiningin eins og hún er í gildandi lögum um verðbréfasjóði verði hér færð til samræmis við skilgreininguna í UCITS. Í 36. lið aðfaraorða UCITS er kveðið á umað undir skilgreininguna falli framseljanlegir fjármálagerningar semalmennt eru stunduð viðskipti með á peningamarkaði frekar en á verðbréfamarkaði, t.d. víxlar ríkis og sveitarfélaga, innlánsskírteini, viðskiptabréf, meðallöng skuldabréf og víxlar tryggðir af bönkum. Í reglugerð nr. 1166/2013, umfjárfestingarheimildir verðbréfasjóða, innlausn, markaðssetningu erlendra sjóða og upplýsingagjöf, sem innleiðir tilskipun 2007/16/EB um framkvæmd tilskip- unar ráðsins 85/611/EBE um sameiginlega fjárfestingu í framseljanlegum verðbréfum (UCITS) að því er varðar útskýringu á tilteknum skilgreiningum, er nánar kveðið á um hugtak þetta. 17. tölul. skilgreinir hugtakið rekstrarfélag, sbr. b-lið 1. mgr. 2. gr. UCITS. Rekstrarfélag verðbréfasjóða skal að lágmarki reka einn verðbréfasjóð. Í starfseminni felst sameiginleg stýring eignasafns (e. collective portfolio management of UCITS). Í 2. mgr. 2. gr. UCITS er vísað til viðauka II við tilskipunina þar sem kveðið er á um hvað felst í reglulegri starfsemi rekstrarfélags og þar með sameiginlegri stýringu á eignasafni verðbréfasjóðs, sbr. 5. gr.